
ועדת העבודה והרווחה – 25.6.2001

	ירושלים, כ"ו בתמוז, תשס"א
17 ביולי, 2001

הכנסת החמש עשרה						נוסח לא מתוקן
מושב שלישי


פרוטוקול מס' 319
מישיבת ועדת העבודה, הרווחה והבריאות
שהתקיימה ביום ב', ד' בתמוז התשס"א, 25.6.2001, בשעה 10:30



נכחו:
חברי הוועדה:	היו"ר דוד טל


מוזמנים:	עו"ד רחל הורן, היועצת המשפטית, המוסד לביטוח לאומי
עו"ד ורד שהרבני, המוסד לביטוח לאומי
עו"ד רחל ניסנהולץ, הלשכה המשפטית, ההסתדרות הרפואית






יועצת משפטית: ג'ודי וסרמן

מנהלת הוועדה:	שירלי אברמי

נרשם על-ידי:	חבר המתרגמים בע"מ














ס ד ר      ה י ו ם

תקנות ביטוח בריאות ממלכתי (שיעורים מופחתים של דמי ביטוח בריאות)


תקנות ביטוח בריאות ממלכתי (שיעורים מופחתים של דמי ביטוח בריאות)



היו"ר דוד טל:			אני מתכבד לפתוח את ישיבת ועדת העבודה 
 				והרווחה והבריאות של הכנסת.
על סדר היום תקנות ביטוח בריאות ממלכתי (שיעורים מופחתים של דמי ביטוח בריאות).

ורד שהרבני:			תקנות ביטוח בריאות ממלכתי לעניין שיעורים 
 				מופחתים של דמי ביטוח בריאות קובעות שיעורי דמי ביטוח מופחתים להכנסה שהיא עד מחצית מהשכר הממוצע במשק לעובד ועובד עצמאי.

התקנות לעניין הסכום המופחת מפנות לצו הביטוח הלאומי, שיעורים מופחתים של דמי ביטוח.

היו"ר דוד טל:			עובד עצמאי שהיה אמור להשתכר 3,500 שקלים 
 				בחודש, שזה פחות או יותר חצי מהשכר הממוצע במשק, כמה היה משלם עד היום?

רות הורן:			הוא משלם היום שיעורים מופחתים. גם היום וגם 
 				מחר. אנחנו לא משנים את המהות.

היו"ר דוד טל:			מה בא לתקן התיקון המוצע?

רות הורן:			תיקון טכני. הואיל ותיקנו את הצו של הביטוח 
 				הלאומי שאליו הפנינו, צריך באופן טכני לתקן את ההפניה. אנחנו לא משנים מהות.

היו"ר דוד טל:			מהותית לא משתנה.

ורד שהרבני:			מהותית לא משתנה. הסכום המופחת היה מוגדר 
 				בצו ובתקנות היפנו לצו משנת 1987 אלא שהוא הוחלף בשנת 1999 ושם בתיקון הוסף גם עובד שכיר מלבד עובד עצמאי. לכן אנחנו מבקשים שההפניה תתוקן כך שתהיה במקום הנכון.

היו"ר דוד טל:			זו בקשתכם ואתם תומכים בה.
				אנחנו מאשרים.
תודה רבה. הישיבה נעולה.




הישיבה ננעלה בשעה 10:40






